cyanic-selkie/wikianc huggingface dataset:
სულეიმან II
სულეიმან II (Süleyman II; დ. 15 აპრილი, 1642, სტამბოლი — გ. 22 ივნისი, 1691, ედირნე) — ოსმალეთის იმპერიის სულთანი 1687–1691 წლებში, იბრაჰიმ I-ისა და სალიჰა დილაშუბ სულთნის ვაჟი, სულთან მეჰმედ IV-ის უმცროსი ძმა.
მმართველობა
სულეიმან II სახელმწიფო საქმეებით ნაკლებად იყო დაკავებული, მან გაატარა რამდენიმე უმნიშვნელო რეფორმა, რომლებსაც  არანაირი  კარგი შედეგი არ მოუტანიათ დასუსტებული ოსმალეთის იმპერიისათვის. სულეიმანი იყო ძალიან მორწმუნე ადამიანი და დროის უმეტესობას ლოცვაში ატარებდა, ხოლო სახელმწიფო საქმეებს განაგებდნენ მისი ვეზირები, რომელთა შორისაც ყველაზე ცნობილია ქოფრიულიუ ფაზილ მუსტაფა-ფაშა (1689-1691 წწ.).
მისი მმართველობის პერიოდში ოსმალეთის იმპერია იბრძოდა რუსეთის სამეფოს, ჰაბსბურგთა ავსტრიისა და პოლონეთის წინააღმდეგ. 1688 წელს ოსმალები დაუპირისპირდნენ ავსტრია-პოლონეთის გაერთიანებულ არმიას მდინარე დუნაის პირას. ბრძოლამდე 2 თვით ადრე სულეიმანმა დახმარების წერილი გაუგზავნა დიდ მოგოლთა იმპერატორს, აურანგზებს, მაგრამ უარი მიიღო. თურქები სასტიკი მარცხი განიცადეს და დაკარგეს ბელგრადი. 1690 წელს ფაზილ მუსტაფა-ფაშას სარდლობით მათ შეძლეს ბელგრადის დაბრუნება, მაგრამ მცირე ხნით.
სულთანი გარდაიცვალა 1691 წელს გულის წყალმანკით, თავის საყვარელ ედირნეს სასახლეში. დაკრძალეს სულეიმანიეს მეჩეთში. მის შემდეგ ოსმალეთის სულთანი გახდა მისი უმცროსი ძმა, აჰმედ II.
ლიტერატურა
კატეგორია:ოსმალეთის სულთნები კატეგორია:ოსმანების დინასტია კატეგორია:დაბადებული 15 აპრილი კატეგორია:დაბადებული 1642 კატეგორია:გარდაცვლილი 22 ივნისი კატეგორია:გარდაცვლილი 1691
ვლადიმირცის თემი
ვლადიმირცის თემი (Владимирци) — თემი სერბეთში, შედის მაჩვანის ოლქში.
თემის მოსახლეობა შეადგენს 19 125 ადამიანს (2007 წლის აღწერის მონაცემები), მოსახლეობის სიმჭიდროვე შეადგენს 57 ადამ./კმ². თემის ფართობი — 337 კმ².
თემის ადმინისტრაციული ცენტრი — ქალაქი ვლადიმირცი. ვლადიმირცის თემი შედგება 29 დასახლებული პუნქტისგან, მათი საშუალო ფართობია 11.6 კმ².
სქოლიო
კატეგორია:სერბეთის თემები
იოჰან გიულდენშტედტი
იოჰან ანტონ გიულდენშტედტი (დ. 7 მაისი [ძვ. სტ. 26 აპრილი], 1745, რიგა — გ.  3 აპრილი [ძვ. სტ. 23 მარტი], 1781, პეტერბურგი) — გერმანელი მეცნიერი, მოგზაური. პეტერბურგის მეცნიერებათა აკადემიის წევრი (1771), „თავისუფალი ეკონომიური საზოგადოების“ პრეზიდენტი (1780-დან).
ბიოგრაფია
იოჰან გიულდენშტედტის სიკვდილის შემდეგ აკად. პ. პალასმა ორ ტომად გამოსცა მისი ჩანაწერები „მოგზაურობა რუსეთსა და კავკასიის მთიანეთში“. ამ ნაშრომში მრავალი ცნობაა დაცული საქართველოსა და ჩრდილოეთ კავკასიის შესახებ, მათ შორის ყველაზე დიდი ადგილი ქვეყნის გეოგრაფიულ და მინერალოგიურ აღწერა უჭირავს. კუთხეებისა და პუნქტების დასახელებისას იოჰან გიულდენშტედტმა ისინი ისტორიულადაც მიმოიხილა, აღწერა არქიტექტურული ძეგლები, წარმოადგინა ფოლკლორული მასალა, დაწვრილებით შეეხო ადგილობრივ ფლორას და ფაუნას. იოჰან გიულდენშტედტის მიერ ზედმიწევნითი სიზუსტით შედგენილ საქართველოს რუკას უაღრესად დიდი მნიშვნელობა ენიჭება (ვახუშტის რუკასთან ერთად). განსაკუთრებული ყურადღება აქვს დათმობილი სასარგებლო წიაღისეულის მოპოვებასა და დამუშავება. ავტორმა უხვად მოგვაწოდა ცნობები საქართველოს სამეფო-სამთავროთა პოლიტიკური მდგომარეობის, სახელმწიფო წყობილების, სოციალური ურთიერთობის, სოფლის მეურნეობის, ადგილობრივი სარეწების, ვაჭრობა-ხელოსნობის, ბაზრებისა და ფასების, მიმოქცევაში არსებული მონეტების, ზომა წონის ერთულების, სწავლა-განათლების, კანონმდებლობის შესახებ. ასევე მნიშვნელოვანია იოჰან გიულდენშტედტის ნაშრომში დაცული ეთნოგრაფიული ცნობები (ქორწილი, დასაფლავება, საცხოვრებელი სახლები, ტრანსპორტი, ღვინის დაყენების წესი და მრავალი სხვა). როგორც ექიმს, იოჰან გიულდენშტედტს აინტერესებს ავადმყოფთა მკურნალობის ადგილობრივი მეთოდები. აღწერილი აქვს ყვავილის აცრა და სხვა. იძლევა იმ მედიკამენტთა ვრცელ სიას, რომლებსაც საქართველოში იყენებდნენ. ბოლოს იგი ახასიათებს ცნობილ ისტორიულ პიროვნებებს (მეფეებს, მოხელეებს, რეზიდენტებს და ა. შ.).
კავკასიაში მოგზაურობის დროს იოჰან გიულდენშტედტმა შეკრიბა ლექსიკური მასალა და შეადგინა კავკასიაში გავრცელებული ენების შედარებითი სიტყვათა კონები. თითოეული ასეთი კონა შეიცავს 340-მდე სიტყვას (ესენია არსებითი სახელები, ნაცვალსახელები, რიცხვითი სახელები, ზედსართავები, ზმნები). სიტყვები დალაგებულია შინაარსობრივად. მთის მრავალი იბერიულ-კავკასიური ენის ლექსიკური მასალა ასე ვრცლად პირველად ჩაიწერა, ამიტომ მათი შესწავლის ისტორიაში ამ დოკუმენტაციას დიდი ღირებულება აქვს. ლექსიკური მასალის შედარების საფუძველზე იოჰან გიულდენშტედტმა გამოყო ენათა ექვსი ჯგუფი: ეს ენები ჯგუფებად დაყო და ცალკეული ჯგუფის წევრთა ნათესაური ურთიერთობის საკითხი პირველად წამოაყენა იოჰან გიულდენშტედტმა.
რესურსები ინტერნეტში
კატეგორია:გერმანელი მოგზაურები კატეგორია:დაბადებული 7 მაისი კატეგორია:დაბადებული 1745 კატეგორია:გარდაცვლილი 3 აპრილი კატეგორია:გარდაცვლილი 1781 კატეგორია:ევროპელი მოგზაურები საქართველოში კატეგორია:გერმანელი ორნითოლოგები
მელვილი (კუნძული)
thumb|right|200px|კუნძულ მელვილის სატელიტური ფოტო.
მელვილი — ძალზედ უკაცრიელი კუნძული კანადის ჩრდილოეთით, კანადის არქტიკულ არქიპელაგში. მელვილის ფართობი შეადგენს 42,149 კმ²-ს, კუნძულს მსოფლიოში ოცდამეცამეტე ხოლო კანადაში მერვე ადგილი უკავია ფართობის მხრივ. ამ კუნძულის დასავლეთი ნაწილი შედის ჩრდილო-დასავლეთი ტერიტორიის შემადგენლობაში, ხოლო აღმოსავლეთი ნაწილი შედის ნუნავუტის შემადგენლობაში. მელვლილი მდებარეობს დასავლეთით ზუსტად 110 მერიდიანზე. კუნძულზე მიმდინარეობდა მეცნიერული გამოკვლევები.
კუნძული მელვილი პირველად აღმოჩენილი იქნა, ინგლისური ექსპედიციის მიერ 1819 წელს. ამ ექსპედიციას ხელმძღვანელობდა ვილიამომ პარი. მოგვიანებით აქ მოეწყო სხვა მეცნიერების ექსპედიციებიც.
რესურსები ინტერნეტში
კატეგორია:კანადის კუნძულები კატეგორია:კანადის არქტიკული არქიპელაგი
.gg
.gg — ზედა დონის ეროვნული დომენი (ccTLD) გერნსისთვის.
რესურსები ინტერნეტში
gg კატეგორია:კომუნიკაციები გერნსიში
Toppdomän
შემავსებელი საქონელი
შემავსებელი საქონელი ეკონომიკაში არის ის საქონელი, რომელიც სხვა საქონელთან ერთად მოიხმარება. თუ ორი საქონელი ურთიერთშემავსებელია, მაშინ ერთზე ფასის გაზრდა გამოიწვევს მეორე საქონელზე მოთხოვნის შემცირებას. შემავსებელი საქონლის მაგალითებია: ავტომობილი და ბენზინი, კომპიუტერი და კომპიუტერული პროგრამები, თხილამურები და საბაგიროს ბილეთები.
იხილეთ აგრეთვე
კატეგორია:საქონლის ტიპები
მანღითები
მანღითები — ბუხარის ხანთა დინასტია 1753-1920 წლებში. რომელმაც შეცვალა აშთარხანიდების დინასტია. პირველი ემირი იყო მუჰამად რაჰიმი (1753-1758 წწ.), ემირ მუზაფარის (1860-1885 წწ.) დროს, 1868 და 1873 წლების ხელშეკრულებებით, ბუხარის სახანომ სცნო რუსეთის პროტექტორატი. მანღითების დინასტია დაემხო 1920 წელს, როდესაც გამოცხადდა ბუხარის სახალხო საბჭოთა რესპუბლიკა.
ლიტერატურა
კატეგორია:დინასტიები კატეგორია:ტაჯიკეთის ისტორია კატეგორია:უზბეკეთის ისტორია კატეგორია:ყაზახეთის ისტორია
ოსმალეთის სულთნების სია
400px|მინიატიურა|ოსმალეთის სულთნები [[ოსმან I-დან მეჰმედ V-მდე]] აქ წარმოდგენილია ოსმალეთის იმპერიის სულთნების სია.
ოსმალეთის იმპერიის სულთნები
1402 - 1413 წლებში ტახტისათვის ბრძოლა მიდიოდა ბაიაზიდის შვილებს შორის. იხ. ოსმალეთის იმპერიის უმეფობის ხანა.
1517 წლიდან ოსმანთა სულთნები ატარებდენ აგრეთვე ხალიფას ტიტულს.
ლაკლანი
ლაკლანი (Lachlan River) — მნიშვნელოვანი მდინარე ცენტრალურ ახალ სამხრეთ უელსში, ავსტრალიაში.
კატეგორია:ახალი სამხრეთი უელსის მდინარეები
ოსმალეთის სულთნების სია
რესურსები ინტერნეტში
* კატეგორია:ოსმანების დინასტია კატეგორია:მმართველთა სიები
Fake Plastic Trees
„Fake Plastic Trees“ — ბრიტანული ალტერნატიული როკ-ჯგუფ Radiohead-ის სიმღერა, რომელიც სინგლის სახით გამოვიდა 1995 წელს. იგი შეტანილია ჯგუფის მეორე სტუდიურ ალბომში The Bends (1995).
Fake Plastic Trees წარმოადგენს ჯგუფის შემოქმედებაში მოულოდნელ გარდატეხას, რომელიც მათი წინა წარმატებული სიმღერების გრანჟული ჟღერადობისგან განსხვავდება.
სქოლიო
კატეგორია:Radiohead-ის სიმღერები კატეგორია:1994 წლის სიმღერები კატეგორია:1995 წლის სინგლები
She Said She Said
„She Said She Said“ — ინგლისური როკ-ჯგუფ The Beatles-ის სიმღერა, დაწერილი ჯონ ლენონის მიერ. შეტანილია ჯგუფს 1966 წლის ალბომში Revolver. ლენონის თქმით, ეს არის „მჟავური სიმღერა“, ტექსტით, რომელიც შთაგონებული იყო პიტერ ფონდას კომენტარით LSD-ის მიღების შესახებ.
სქოლიო
კატეგორია:The Beatles-ის სიმღერები კატეგორია:1966 წლის სიმღერები კატეგორია:სიმღერები ნარკოტიკების შესახებ
Cataulacus reticulatus
Cataulacus reticulatus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Cataulacus-ს გვარიდან. მიეკუთვნება Ponerinae-ს ქვეოჯახს. .
სქოლიო
კატეგორია:ჭიანჭველები
БТР-50
БТР-50 — მძიმე ჯავშანტრანსპორტიორი, მას შეუძლია გადაიყვანოს სრულად აღჭურვილი 20 მებრძოლი. БТР-50-ის შასი აგებულია ცნობილი მცურავი ტანკის PT76 შასიზე. მებრძოლები თავსდებიან სკამებზე, მანქანის უკანა მხარეს სრულად დაცულ ნაკვეთურში. მანქანა შეიარაღებულია ერთი 7,62 მმ-იანი ტყვიამფრქვევით. მებრძოლების კუპე არის ღია (მისი დატოვება თავისუფლად არის შესაძლებელი). ერთადერთი დაცვა არის ბრეზენტის ტილო.
ისტორია
БТР-50-ის დაპროექტება დაიწყო 1952 წელს, ხოლო შეიარაღებაში მიიღეს 1954 წელს. БТР-50П იყო პირველი БТР-50-ის მოდიფიკაცია, რომელიც აღლუმზე გამოიყვანეს 1957 წელს. აღმოსავლეთ გერმანიის მოტომსროლელ დივიზიებში შედიოდა საბჭოთა БТР-50, რომელსაც ფრონტამდე ჯარისკაცების მისაყვანად ბმპ-1 უნდა ჩაენაცვლებინა
ექვსდღიან ომში ეგვიპტეს და სირიას БТР-50-ები ჰყავდათ. ომის შემდეგ კი ნაალაფარის სახით ჩაიგდო ხელში ისრაელმა
მოდიფიკაციები
БТР-50ПК -ში, მებრძოლებს მისი დატოვება უკვე მხოლოდ ლუკიდან შეუძლიათ.
საინტერესო ფაქტები
არსებობს უამრავი ფაქტი იმის შესახებ, რომ ებრაელმა მეიარაღეებმა მოახდინეს БТР-50П მოდერნიზება. მოდერნიზება შეეხო დიზელის ძრავს, სადაც დაყენდა უფრო თანამედროვე ძრავი, თუმცა დღეს დღეისობით ისევე, როგორც ისრაელმა, მოახდინა БТР-50П-ის უტილიზაცია.
რესურსები ინტერნეტში
კატეგორია:ჯავშანტრანსპორტიორები
ხოსე მუხიკა
ხოსე ალბერტო „პეპე“ მუხიკა კორდანო (José Alberto Mujica Cordano; დ. 20 მაისი 1935, მონტევიდეო, ურუგვაი) — ურუგვაის პოლიტიკური მოღვაწე. ურუგვაის პრეზიდენტი 2010-2015 წლებში. 2009 წლის 29 ნოემბერს დაამარცხა თავისი მუდმივი კონკურენტი და არჩეულ იქნა ქვეყნის მეთაურის პოსტზე.
ბიოგრაფია
ახალგაზრდობაში იყო პარტიზანული მოძრაობის, ტუპამაროსის წევრი. სამხედრო ციხეში გაატარა 14 წელი. 2005-2008 წელს ეკავა მინისტრის პოსტი, ხოლო შემდეგ სენატორის თანამდებობა.
საინტერესო ფაქტი
მუხიკას უწოდებენ "მსოფლიოს ყველაზე ღარიბ პრეზიდენტს" – საკუთარი ხელფასის 90%, 12 000  აშშ დოლარის ექვივალენტს ხოსე მუხიკა ყოველთვიურად რიცხავს საქველმოქმედო მიზნებისათვის და იტოვებს მხოლოდ მინიმალურ თანხას ყოველდღიური საჭიროებისათვის. მან უარი თქვა პრეზიდენტის რეზიდენციაზე და ცხოვრობს მეუღლის კუთვნილ პატარა ფერმაში, რომელსაც მხოლოდ ორი პოლიციელი იცავს. მუხიკას ჰყავს 1987 წელს გამოშვებული, 1800 აშშ დოლარად შეფასებული "ფოლქსვაგენ ხოჭო".
რესურსები ინტერნეტში
კატეგორია:ურუგვაის პრეზიდენტები კატეგორია:ურუგვაელი პოლიტიკოსები კატეგორია:დაბადებული 1935 კატეგორია:ბასკი ურუგვაელები კატეგორია:დაბადებული 20 მაისი
გრეტა გარბო
გრეტა გარბო (Greta Garbo, ნამდვილი სახელი გრეტა ლოვისა გუსტაფსონი, Greta Lovisa Gustafsson; დ. 18 სექტემბერი, 1905, სტოკჰოლმი  — გ.  15 აპრილი, 1990, ნიუ-იორკი) — წარმოშობით შვედი კინო-მსახიობი. გარბო იყო ჰოლივუდური მუნჯი და ხმოვანი პერიოდის საერთაშორისო კინოვარსკვლავი. მისი ბევრი ფილმი გამოირჩევოდა სენსაციურობით, რომლებსაც მნიშვნელოვანი მოგება მოჰქონდა კინოკომპანიებისათვის. გარბო ოთხჯერ იყო წარდგენილი ოსკარზე. მან ქალის საუკეთესო როლის შესრულებისთვის ანა კარენინაში (1935) და კამელიაში (1936 წელს) დაიმსახუა ნიუ-იორკის ფილმების კრიტიკოსთა ასოციაციის ჯილდო. 1999 წელს ამერიკის ფილმების ინსტიტუტმა გამოაქვეყნა ყველა დროის უდიდესი ქალი კინომსახიობების სია, ამ სიაში გრეტა გარბომ მეხუთე ადგილი დაიკავა მას უსწრებდნენ კეთრინ ჰეპბერნი, ბეტი დეივისი, ოდრი ჰეპბერნი და ინგრიდ ბერგმანი.
გარბოს კარიერა იწყება 1924 წლიდან, სწორედ ამ წელს მან მთავარი როლი შეასრულა შვედი რეჟისორის მორიც სტილერის ფილმში საგა იოსტა ბერინგზე. ეს ფილმი წარმოადგენდა ცნობილი შვედი მწერალის სელმა ლაგერლიოფის ნაწარმოების ეკრანიზაციას. ფილმის ქრონომეტრაჟი შეადგენდა სამ საათს, "საგა იოსტა ბერინგზე" წარმატებით გავიდა შვედეთში და ევროპის სხვა ქვეყნებში. თუმცა სხვადასხვა ქვეყანაში ფილმის შემოკლებული ვერსია გაუშვეს, მაგალითად საფრანგეთში ამ ფილმის ხანგრძლივობა ორ საათს შეადგენდა. სწორედ ამ ფილმში შესრულებული როლის შემდეგ გრეტა გარბოზე ინტერესი მნიშვნელოვნად გაიზარდა, მისით დაინტერესდა ჰოლივუდში მოღვაწე Metro-Goldwyn-Mayer-ის ხელმძღვანელი ლუი მაიერი და შესთვაზა აშშ-ში გამგზავრება. გრეტა გარბო ჰოლივუდში 1925 წელს ჩავიდა. 1926 წელს მან ითამაშა ფილმში "ნიაღვარი", იმავე წელს მან შეასრულა მთავარი როლი ფილმში ხორცი და ეშმაკი, თანდათანობით გრეტა გარბომ მოიპოვა საერთაშორისო აღიარება და ის მალევე გახდა კინოვარსკვლავი.
გარბოს პირველ საუკეთესო ფილმად ითვლება 1930 წელს გადაღებული „ანა კრისტი“.
გრეტა გარბომ კარიერის განმავლობაში 27 ფილმში ითამაშა. მიუხედავად იმისა, რომ მას სთავაზობდნენ კვლავაც შეესრულებინა როლები, ყველა წინადადებაზე უარს აცხადებდა. გრეტა გარბო მაქსიმალურად ცდილობდა, რომ მისი პირადი ცხოვრება საიდუმლო ყოფილიყო.
ადრეული კარიერა (1920–1924)
გარბომ მუშაობა 1920 წლიდან დაიწყო. ვიდრე კინემატოგრაფიაში ცდიდა ბედს, ბევრ სხვადასხვა ადგილზე იმუშავა, მაგალითად საპარიკმახეროში, უნივერმაღში, გაზეთებისთვის სარეკლამო მოდელად. მან როლი რამდენიმე მოკლემეტრაჟიან ფილმშიც შეასრულა.
left|thumb|გრეტა გარბო ფილმში „[[საგა იესტე ბერლინგზე“ (1924). ამ ფილმში მისი პარტნიორი იყო ლარს ჰანსონი.]]
1922 წლიდან 1924 წლამდე სტოკჰოლმში სწავლობდა სამეფო დრამატული თეატრის სკოლაში. 1924 წელს მიიწვიეს ცნობილი შვედი რეჟისორ მორიც სტილერის ახალ ფილმში მონაწილეობის მისაღებად – ფილმს ერქვა „საგა იესტე ბერლინგზე“, რომელიც წარმოადგენდა მწერალ და ნობელიანტის სელმა ლაგერლოფის ნაწარმოების ეკრანიზაციას. გრეტა გარბოს პარტნიორობას უწევდა მსახიობი ლარს ჰანსონი. ვინაიდან გრეტა დამწყები მსახიობი იყო და პირველ ნაბიჯებს დგამდა კინოში, რეჟისორი ყველანაირად ხელს უწყობდა მას და ეხმარებოდა. „იესტე ბერლინგს“ მოჰყვა ახალ ფილმში მონაწილეობა – 1925 წელს გარბომ მთავარი როლი შეასრულა გერმანელი რეჟისორ გეორგ ვილჰელმ პაბსტის ფილმში „უსიცოცხლო ქუჩა“. ამ ფილმში აგრეთვე მონაწილეობდა დანიელი მსახიობი ქალი ასტა ნილსენი. „უსიცოცხლო ქუჩა“ პაბსტისთვისაც კარიერის დასაწყის წარმოადგენდა, მანამდე მას მხოლოდ ორი ფილმი ჰქონდა გადაღებული.
გრეტა გარბომ პირველი მნიშვნელოვანი კონტრაქტი გააფორმა Metro-Goldwyn-Mayer-ის ხელმძღვანელ ლუის ბარტ მაიერთან. ამავე პერიოდში ჰოლივუდში MGM-ში მოღვაწეობდა შვედური მუნჯი კინოს კლასიკოსი ვიქტორ შიოსტრიომი, რომელიც სტილერის დიდი ხნის მეგობარი იყო. სწორედ მან შესთავაზა მაიერს, ბერლინში ყოფნის დროს ენახა სტილერი. არსებობს ორი ვერსია, თუ როგორ მოხვდა გარბო ჰოლივუდში. პირველის თანახმად, მაიერს მუდმივად აინტერესებდა ნიჭიერი რეჟისორები. სწორედ ამ პერიოდში მან იხილა „საგა იესტე ბერლინგზე“, მოეწონა რეჟისორის ხედვა და გადაწყვიტა ჰოლივუდში მასთან ეთანამშრომლა, თუმცა სტილერმა გრეტა გარბოს გარეშე ჰოლივუდში წასვლაზე უარი განაცხადა. მაიერი დათანხმდა რეჟისორის წინადადებას. მეორე ვერსიის თანახმად, Metro-Goldwyn-Mayer-ის მთავარ ინტერესს არა რეჟისორი, არამედ სწორედ გრეტა გარბო წარმოადგენდა. მიუხედავად ამისა, 1925 წელს სტილერიც და გარბოც ჰოლივუდში ჩავიდნენ.
მუნჯი ფილმები (1925–1929)
სტილერი და გარბო, რომელიც ამ დროს ოცი წლის იყო და ინგლისურად ვერ ლაპარაკობდა, ჩავიდნენ ნიუ-იორკში, სადაც სამი თვე გაჩერდნენ და შემდეგ გაემგზავრნენ ჰოლივუდში, Metro-Goldwyn-Mayer-ში სამუშაოდ. ლოს-ანჯელესში ჩასვლის შემდეგ ის და სტილერი სამი კვირის განმავლობაში კვლავ გადიოდნენ მცირე მოლაპარაკებებს MGM-ის წარმომადგენლებთან. მიუხედავად იმისა, რომ გარბოს სავარაუდოდ კვლავ სტილერთან უნდა გაეგრძელებინა მუშაობა, მან სულ სხვა ფილმში შეასრულა მთავარი როლი. 1926 წელს რეჟისორმა მონტა ბელიმ გადაიღო ფილმი „ნიაღვარი“, რომელი იყო ცნობილი ესპანელი მწერალ ვისენტე ბლასკო იბანესის რომანის ეკრანიზაცია. ფილმში გარბოს პარტნიორობას უწევდა ამერიკელი მსახიობი რიკარდო კორტესი. ამ ფილმზე გამოხმაურება იყო საკმაოდ უარყოფითი, პრესაში საკმაოდ ცივი შეფასებები დაიბეჭდა. მიუხედავად ამისა, გარბოს გამოჩენა ამ ფილმში დადებითად აღინიშნა.
კონტრაქტის თანახმად, გარბოს უნდა შეესრულებინა მთავარი როლი რვა მუნჯ ფილმში. „ნიაღვარის“ შემდეგ გარბოს ფილმები განსაკუთრებით მომგებიანი გახდა. გარბოს სამ ფილმში პარტნიორობა გაუწია იმ პერიოდის ამერიკული კინოს ერთ-ერთმა ცნობილმა მსახიობმა ჯონ გილბერტმა. მათ ამ ფილმებში ძირითადად სასიყვარულო როლები ჰქონდათ და მალე – ნამდვილი რომანიც. 1927 წელს ეკრანებზე გამოვიდა „ხორცი და ეშმაკი“, რომელშიც ისინი ერთმანეთს პარტნიორობას უწევდნენ. გარბოს უკანასკნელი მუნჯი ფილმი იყო 1929 წელს გადაღებული „კოცნა“.
MGM-ის დედოფალი (1930–1939)
right|thumb|upright=.70|გარბო მის პირველ ხმოვან ფილმში „[[ანა კრისტი (1930 წლის ფილმი)|ანა კრისტი“ (1930)]]
1930 წელს გამოვიდა ფილმი „ანა კრისტი“ – გრეტა გარბოს პირველი ხმოვანი ნამუშევარი. 1922 წელს ამერიკელმა დრამატურგმა იუჯინ ო'ნილმა გამოაქვეყნა ამავე სახელწოდების პიესა, გარბოს ეს ფილმი სწორედ ამ პიესის ადაპტირებულ ინტერპრეტაციას წარმოადგენდა. რეკლამის მიზნით ფილმის მწარმოებლემა სპეციალური სლოგანები მოიფიქრეს, მათგან ყველაზე მნიშვნელოვანი იყო მაყურებლის მიზიდვის მიზნით გაკეთებული განცხადება "გარბო ლაპარაკობს!". ფილმის რეჟისორი იყო კლერენს ბრაუნი. გარბო ნომინირებული იყო ოსკარზეც. ამავე წელს გრეტა გარბომ კიდევ ორ ფილმში ითამაშა, ერთი იყო, „რომანი“ და ანა კრისტის გერმანული ვერსია, ეს ფილმი წლის ბოლოს გამოვიდა კინოგაქირავებაში. გარბო წარმატებით გადაერთო ხმოვან კინოზე. მან ამ პერიოდში სამ ფილმში შეასრული მთავარი როლი, რომლებიც შედარებით ნაკლებად წარმატებული გამოდგა, ესენი იყო რომანი (1930), „შთაგონება“ (1931) და „სიუზან ლენოკსი: დაცემა და ამაღლება“ (1931). ამ როლების შესრულების შემდგომ გრეტა გარბო სხვა თემატიკაზე გადაერთო, 1931 წელს რეჟისორმა ჯორჯ ფიცმაურისმა გადაწყვიტა გაეკეთებინა პირველი მსოფლიო ომის დროს მყოფი ცნობილი ჯაშუში ქალის მატა ჰარის ბიოგრაფიის ეკრანიზაცია, ფილმი გამოვიდა ეკრანებზე „მატა ჰარის“ სახელით რომელშიც მთავარი როლი სწორედ გრეტამ შეასრულა, ამ ფილმში მამაკაცის მთავარი როლი მსახიობმა რეიმონ ნოვარომ შეასრულა. 1932 წელს გარბომ „გრანდ ოტელში“ ითამაშა, მან რუსი ბალერინას როლი მოირგო. ორივე ფილმს უდიდესი წარმატება ხვდა წილად, „გრანდ ოტელი“ ოსკარზე წლის საუკეთესო კინოსურათად დასახელა. შვედი კინომსახიობი ქალის პოპულარობამ ზენიტს მიაღწია. მას თითო ფილმში მონაწილეობისთვის $250,000 დან $300,000 უხდიდნენ, ეს იყო ამ დროისთვის უპრეცედენტო ხელფასი, გარბო მალევე გახდა მილიონერი. 1933 წელს გარბოს იღებენ ფილმში „დედოფალი კრისტინა“. გარბო ასახიერებს შვედეთის მმართველს 1632-1654 წლებში, რომელიც თავისი დროის ერთ-ერთი უგანათლებულესი ქალბატონი იყო, სწორად მასთან მეგობრობა დაუჯდა რენე დეკარტს სიცოცხლის ფასად.
1932 წელს Metro-Goldwyn-Mayer-ში გაფორმდა ახალი კონტრაქტი, გარბოსა და კომპანიის წარმომადგენლებს შორის. კონტრაქტის საშუალებით გარბოს გაცილებით უფრო მეტი შემოქმედებითი თავისუფლება მიეცა. „დედოფალ კრისტინაში“ გარბოს პარტნიორობას უწევდა ჯონ გილბერტი, ამ პერიოდში უკვე გილბერტის კარიერა მთავრდებოდა, მიუხედავად ამის ის ყველანაირად შეეცადა, რომ მაიერისათვის დაემტიკეცებინა, რომ როლზე მას ღირსეულად შეეძლო მუშაობა. "დედოფალი კრისტინას" შემდეგ გილბერტმა მხოლოდ ერთ ფილმში ითამაშა და მერე კინემატოგრაფიიდან წავიდა.
გადაწყდა გაკეთებულიყო ლევ ტოლსტოის ცნობილი რომანის „ანა კარენინას“ ეკრანიზაცია. 1935 წელს გარბომ „ანა კარენინაში“ შეასრულა მთავარი როლი, ეს ფილმი გარბოს კარიერაში ყველაზე მნიშვნელოვა და ცნობილ როლად ითვლება. 1936 წელს რობერტ ტეილორთან ერთად მან იმონაწილევა ფილმში „კამილია“, აქ შესრულებული როლის წყალობით გარბო ნომინირებული იქნა ოსკარზე საუკეთესო ქალის ნომინაციაზე. „კამილიაში“ შესრულებული როლით გრეტა გარბომ ნიუ-იორკის ფილმების კრიტიკოსთა ასოციაციის ჯილდო დაიმსახურა. კინოკრიტიკოსები გრეტა გარბოს მონაწილეობით გადაღებულ ფილმთა შორის საუკეთესო სწორედ "კამილიას" მიიჩნევენ.
1937 წელს რეჟისორმა კლარენს ბრაუნმა გადაიღო ფილმი „მარია ვალევსკა“, რომელშიც მთავარი როლი სწორედ გარბომ შეასრულა. გარბო უკვე ითვლებოდა იმ პერიოდის ჰოლივუდის ერთ-ერთი ყველაზე წარმატებულ და გავლენიან კინოვარსკვლავად. 1939 წელს მან მონაწილეობა მიიღო ცნობილი რეჟისორის ერნს ლუბიჩის ფილმში „ნინოჩკა“. ოსკარის 1939 წლის ცერემონიაზე გარბო კვლავ იქნა ნომინირებული ქალის საუკეთესო როლისთვის. ფილმის რეკლამირებისათვის აკეთებდნენ განცხადებებს "გარბო იცინის!". მოგვიანებით ამერიკის ფილმების ინსტიტუტმა, „ნინოჩკა“ 100 საუკეთესო სასაცილო ფილმის სიაში შეიყვანა.
2005 წელს ამერიკის ფილმების ინსტუტმა გამოაქვეყნა 100 საუკეთესო ციტატა ამერიკული ფილმებიდა. 30-ე ადგილი დაიკავა ციტატამ ფილმიდან „გრანდ ოტელი“, ამ ფილმში გარბოს პერსონაჟი ამბობს "მე მინდა მარტოობა, მე სრულებით მინდა მარტოობა", მარტოობის თემა გრაბოს სხვა ფილმებშის არის. მათ შორის აღსანიშნავია, 1927 წელს გადაღებული „სიყვარული“ ამ ფილმში გარბო ამბობს "მე მიყვარს მარტოობა".
უკანასკნელი სამუშაო (1940–1948)
რეჟისორმა ჯორჯ კუკორმა 1941 წელს გადაიღო ფილმი „ქალი ორმაგი სახით“, ეს კინოსურათი იქცა გრეტა გარბოს კარიერაში უკანასკნელად. „ქალი ორმაგი სახით“ თავის მხრივ გარბოს კარიერაში ერთგვარი ცვლილებაც იყო, აქამდე სუპერვარსკვლავი ძირითადად რომანტიკულ მელოდრამებში იღებდა მონაწილეობას, ეს კი კომედია იყო, თუმცა გარბოს აქამდეც ჰქონდა რამდენიმე კომედიაში მონაწილეობა მიღებული მათგან ყველაზე მნიშვნელოვანია „ნინოჩკა“. ფილმში გარბოს გმირი, რამდენიმე მოქმედებას ასრულებს ის თან ცეკვავდა რუმბას, თან ცურავს და სრიალებს თხილამურებზე. ხარისხობრივი თვალსაზრისით ეს კინოსრუათი გარბოს წინა ფილმებისგან დიდად არ გამოირჩევოდა, არც უკეთესი იყო და არც უარესი. კრიტიკამ „ქალი ორმაგი სახით“ საკმაოდ ცუდად მიიღო, იწერებოდა კრიტიკული რეცენზიები. მიუხედავად ამისა კომერციული თვალსაზრისით მაინც მომგებიანი გამოდგა. გრეტა გარბოს ამის შემდეგ კინემატოგრაფიიდან წავიდა, ის ამ პერიოდში ოცდათექვსმეტი წლის იყო და მხოლოდ ოცდაშვიდ ფილმში ჰქონდა მონაწილეობა მიღებული. thumb|„გარბო იცინის!“. რეჟისორ [[ერნსტ ლუბიჩის ფილმი „ნინოჩკა“ (1939). გრეტა გარბო და მელვინ დაგლასი]]
მიუხედავად იმისა, რომ გარბო აღშფოთებული იყო კრიტიკის გამოხმაურებაზე, მას ამის გამო კინემატოგრაფიიდან წავლა ჯერ არ ჰქონდა გადაწყვეტილი. მისი ფილმები მნიშვნელოვნად იყო დამოკიდებული ევროპულ კინობაზარზე, ევროპაში კი მიმდინარეობდა მეორე მსოფლიო ომი, რაც პირდაპირ აისახა Metro-Goldwyn-Mayer-ზე და მის მიერ ფილმების დისტრიბუციაზე. 1942 წელს უნდა გადაღებულიყო ფილმი გოგონა ლენინგრადიდან, მაგრამ ეს პროექტი მალევე ჩავარდა, კინოსურათზე გადაღებები დაწყებულიც კი არ ყოფილა. გარბოს სჯეროდა, რომ ომის დასრულების შემდეგ ის კვლავაც დაუბრუნდებოდა მსახიობობას და გააგრძელებდა კინოკარიერას. 1945 წელს გარბოს მეგობარმა და კოლეგამ სალკა ვირტელმა გააკეთა განცხადება "გარბო მოუთმენლად ელოდება ფილმებში მუშაობის დაწყებას, მაგრამ მას გარკვეული შიშიც აქვს ამის გამო". გრეტას 1940-იანი წლების შემდეგ მრავალი შეთავაზება ჰქონდა, მაგრამ ის ყველა წინადადებაზე უარს აცხადებდა. შვედ კინომსახიობში გარკვეულ შიშს იწვევდა უკვე მისი ასაკიც, მას ეშინოდა თუ ხელახლა როგორ მოერგებოდა კინოს. რეჟისორი ჯორჯ კუკორი მიიჩნევდა, რომ გარბოს კარიერის დასასრული გამოიწვია ბოლო ფილმის მარცხმა. გარბომ კი ამ ყველაფერზე და კინემატოგრაფიიდან წასვლაზე მხოლოდ ერთი რამ თქვა "მე დავიღალე ჰოლივუდით. მე აღარ მომწონდა ჩემი სამუშაო. მრავალი დღის განმავლობაში მე ვაიძლებდი თავს მევლო სტუდიაში. მე ნამდვილად მინდოდა სიცოცხლე, სხვა სიცოხლე."
1948 წელს გარბომ ხელშეკრულება გააფორმა პროდიუსერ ვალტერ უნგერთან, უნდა გადაღებულიყო „დედოფალი კრისტინი“, რომელიც ეყრდნობოდა ბალზაკის ნაწარმოებ „La Duchesse de Langeais“-ს. თუმცაფინანსური პრობლემები შეიქმნა და ეს პროექტიც ჩავარდა.
პირადი ცხოვრება
მას დიდი ლურჯი თვალები, გრძელი წამწამები, ოვალური სახე და არჩვეულებრივი თმა ჰქონა. ყველაზე გლამურული და საიდუმლოებით მოცული მსოფლიო კინოს ვარსკვლავი გრეტა გარბო მთელი ცხოვრება განმარტოებაზე ოცნებობდა.
გრეტა გარბოეს თვისება მას მისტიურობას კიდევ უფრო მატებდა და ინტერესი მის მამართ არასოდეს ცხრებოდა. დღესაც, მისი გარდაცვალებიდან წლების შემდეგ, გარბოს საიდუმლოებებით მოცული ცხოვრება უამრავი ადამიანის ინტერესის სფეროა.
მანამდე კი გრეტა გარბო ნიშნობის ბეჭედს ატარებდა, რომელიც მას მილიონერმა მაქს გუმპელიმა აჩუქა, თუმცა ეს ქორწინებაც არ შემდგარა და გრეტა გარბომ მთელი ცხოვრება სიმარტოვეში გაატარა
1953 წელს გარბომ ნიუ-იორკში სახლი იყიდა და მთელი დარჩენილი ცხოვრება იმ სახლში გაატარა. იგი იშვიათად გამოიდოდა სახლიდან.
1990 წელს, 84 წლის გრეტა გარბო ფილტვების ანთებით ჰოსპიტალში გარდაიცვალა. ძალიან ცოტა იყო იმ ადამიანთა რიცვი, ვინც გარბო ასაკში შესული ნახა.
ის ყველას დაამახსოვრდა დიდრონი ლურჯი თვალებით, რომელიც ყველასთვის დახურული იყო.
სქოლიო
კატეგორია:შვედი მსახიობები კატეგორია:ამერიკელი მსახიობები კატეგორია:დაბადებული 18 სექტემბერი კატეგორია:დაბადებული 1905 კატეგორია:გარდაცვლილი 15 აპრილი კატეგორია:გარდაცვლილი 1990 კატეგორია:XX საუკუნის ამერიკელი ქალი მსახიობები
პონჩონე-როსო
პონჩონე-როსო (Poncione Rosso) — მთა ლეპონტის ალპებში, შვეიცარიაში. მდებარეობს ტიჩინოს კანტონში. აღმართულია ქედზე, რომელიც ერთმანეთისგან ჰყოფს ვერცასკისა და ლევანტინის ხეობებს.
შემცვლელი საქონელი
შემცვლელი საქონელი ეკონომიკაში არის ის საქონელი, რომელიც სხვა საქონლის მსგავსია და თავისუფლად შეიძლება მოიხმაროს მის მაგივრად. თუ ორი საქონელი ურთიერთშემცვლელია, მაშინ ერთ საქონელზე ფასის ზრდა გამოიწვევს მეორე საქონელზე მოთხოვნის ზრდას. შემცვლელი საქონლის კლასიკური მაგალითებია: კარაქი და მარგარინი, ასევე კოკა-კოლა და პეპსი.
იხილეთ აგრეთვე
კატეგორია:საქონლის ტიპები
ძიგორო კანო
ჯიგორო კანო (嘉納 治五郎; დ. 28 ოქტომბერი, 1860 — გ. 4 მაისი, 1938) — ძიუდოს დამფუძნებელი. ძიუდო პირველი იაპონური ორთაბრძოლის სახეობა იყო, რომელმაც საერთაშორისო აღიარება მოიპოვა, და პირველი, რომელიც ოფიციალური ოლიმპიური სპორტი გახდა. პედაგოგიურ ინოვაციებს შორის, რომელსაც კანოს მიაკუთვნებენ, იყო შავ-თეთრი ქამრების გამოყენება, დანების რანგების შემოღება ამ სტილის ორთაბრძოლის წევრთა შორის შედარებითი რანგის საჩვენებლად.
კანო პროფესიული კარიერის განმავლობაში პედაგოგი იყო. მის მნიშვნელოვან პოსტებს შორის იყო განათლების სამინისტროს დაწყებითი განათლების დირექტორი 1898-1901 წლებში, ტოკიოს მაღალი ნორმალური სკოლის პრეზიდენტი 1901-1920 წლებში. მას გადამწყვეტი როლი მიუძღვის ძიუდოსა და კენდოს იაპონური საზოგადოებრივი სკოლების პროგრამაში შეყვანაში 1910-იანებში.
კენო ასევე საერთაშორისო სპორტის პიონერი იყო. ის იყო პირველი აზიელი წევრი საერთაშორისო ოლიმპიურ კომიტეტში (1909-1938 წწ.); ოფიციალურად წარმოადგენდა რა იაპონიას თითქმის ყველა ოლიმპიურ თამაშებზე 1912-36 წლებში; და წამყვანი ლობისტი იყო იაპონიის 1940 წლის ილიმპიურ თამაშების გამართვის ადგილის შერჩევის კონკურსში.
კატეგორია:იაპონელი პედაგოგები კატეგორია:ძიუდო კატეგორია:იაპონელი ძიუდოისტები კატეგორია:დაბადებული 28 ოქტომბერი კატეგორია:დაბადებული 1860 კატეგორია:გარდაცვლილი 4 მაისი კატეგორია:გარდაცვლილი 1938
ჰანა მონტანა
ჰანა მონტანა (Hannah Montana) — ამერიკული ტელესერიალი, რომლის დებიუტიც შედგა 2006 წლის 24 მარტს ტელეარხ Disney Channel-ის ეთერში, და ასევე პარალელულად ABC-ს ეთერში. 2006-20011 წლებში გამოვიდა ჰანა მონტანას 4 სეზონი და როგორც ფილმის შემქმნელები ამბობენ, მის გაგრძელებას აღარასოდეს გადაიღებენ, რადგანაც იგი უკვე ჩაანაცვლა სერიალმა „წარმატებებს გისურვებ, ჩარლი“.
სერიალის მთავარი გმირია გოგონა რომელიც „ორმაგი ცხოვრებით“ ცხოვრობს: მისი ნამდვილი სახელია მაილი სტიუარტი, რომელიც ტიპური ამერიკელი გოგონაა. ხოლო როდესაც იგი პარიკს იხურავს უკვე ნამდვილი ვარსკვლავია, და მას ჰანა მონტანა ჰქვია. მაილის საიდუმლო არავინ იცის გარდა ახლო მეგობრებისა და ოჯახის წევრებისა.
სერიალი რამდენიმეჯერ იყო წარდგენილი ემის ჯილდოზე 2007-2010 წლებში.
2009 წლის 10 აპრილს გამოვიდა მხატვრული ფილმი - „ჰანა მონტანა“.
სერიალის 4 სეზონს ეწოდა „ჰანა მონტანა სამუდამოდ“. მისი ბოლო, ერთსაათიანი სერია გამოვიდა 2011 წლის 16 იანვარს.
რესურსები ინტერნეტში
კატეგორია:ამერიკული ტელესერიალები კატეგორია:2000-იანი წლების ტელესერიალები კატეგორია:დისნეის სერიალები კატეგორია:მაილი საირუსი
სანტა-მონიკა (მრავალმნიშვნელოვანი)
სანტა-მონიკა ან სანტა მონიკა შეიძლება აღნიშნავდეს:
კატარინა ვიტი
კატარინა ვიტი (გერმ. Katarina Witt; დ. 3 დეკემბერი, 1965, ფალკენზე, დას. შტააკენი) — ოლიმპიური თამაშების ორგზის ჩემპიონი (1984, 1988); მსოფლიოს ოთხგზის (1984, 1985, 1987, 1988) ჩემპიონი; ევროპის ექვსგზის (ზედიზედ) ჩემპიონი (1983-88); გერმანიის 8-გზის ჩემპიონი.
ადრეული წლები
მარცხნივ|მინი კატარინა ვიტი დაიბადა შტააკენში, დასავლეთ ბერლინის მახლობლად, რომელიც ამჟამად ბერლინის ნაწილია. დედა საავადმყოფოში ფიზიოთერაპევტად მუშაობდა, მამა ფერმერი იყო. გოგონა სკოლაში დადიოდა  კარლ-მარქს შტადტში (ამჟამად ხემნიცი)  აქვე დადიოდა სპეციალურ სკოლაში  Kinder- und Jugendsportschule, რომელიც განკუთვნილი იყო  განსაკუთრებული ნიჭით დაჯილდოვებული ბავშვებისათვის.
გოგონამ 5 წლის ასაკში დაიწყო ვარჯიში ფიგურულ სრიალში თავისი სურვილით.მისი მწვრთნელი იუტა მიულერი მკაცრი დისციპლინითა გამოირჩეოდა. თუმცა ვიტი მიიჩნევს, რომ დიდწილად სწორედ მწვრთნელის ასეთი დამოკიდებულება განაპირობებდა მის დიდ გამარჯვებებს.
სპორტული კარიერა
მინი|2013 წელი კატარინა ვიტმა მნიშვნელოვან შეჯიბრებებში (გდრ-ის ჩემპიონატი) 1977 წლიდან დაიწყო მონაწილეობის მიღება. 4 წლის შემდეგ ის გდრ-ის ჩემპიონატის გამარჯვებული გახდა. 1983 წელს კი ევროპის ჩემპიონატზე ზედიზედ 6-წელი იყო გამარჯვებული. 1983-დან 1988 წლის ჩათვლით, ვიტი კონტინენტის ჩემპიონატზე გამოსვლას მხოლოდ და მხოლოდ ოქროს მედლით ამთავრებდა.
პირველი ოლიმპიური ოქროს მედალი ვიტმა 19 წლის ასაკში, 1984 წლის სარაევოს ოლიმპიადაზე მოიპოვა. კატარინას მიერ მოკლე პროგრამაში ბლოგბასტერ "რობინ ჰუდის" მუსიკაზე შესრულებულმა ცეკვამ ყველა, და მათ შორის, ცხადია, ჟიურიც მოხიბლა, ხოლო ოთხი წლის შემდეგ, უკვე კალგარის ოლიმპიადაზე, მან კვლავ მოიპოვა გამარჯვება, სადაც  შთამბეჭდავი  გამოსვლა ჰქონდა  გამოსვლა ჟორჟ ბიზეს "კარმენის" მუსიკაზე.
მეორე ოლიმპიური ოქროს მედალის მოპოვების შემდეგ, ვიტმა  ერთგვარი საგზური მოიპოვა აშშ- სა და კანადაში ყინულის შოუებში მონაწილეობის მისაღებად. მარცხნივ|მინი|ჟენევა 1986 წელი ამერიკაში კატარინა ვიტმა დიდი პოპულარობა მოიპოვა. იქ მან კონტრაქტი გააფორმა ყინულის ბალეტის ერთ-ერთ ჯგუფთან. 1992 წელს პროფესიონალებს შორის მსოფლიოს ჩემპიონი გახდა.1994 წელსლილიჰამერის ოლიმპიადაზე  მხოლოდ მეშვიდე ადგილი დაიკავა.
1984-1988 წლებში  კატარინა გახდა გდრ- ის, ევროპის, მსოფლიოსა (ოთხ-ოთხჯერ) და ოლიმპიური ჩემპიონი (ორჯერ). კარიერის განმავლობაში სპორტსმენი 20 ეროვნული და საერთაშორისო ტიტული აქვს მოპოვებული, რაც სარეკორდო შედეგია ინდივიდუალურად მოციგურავე ქალთა შორის.
აქტიური სპორტული ცხოვრება კატარინა ვიტმა ოფიციალურად 2008 წელს დაასრულა.
სპორტის შემდგომი პერიოდი
1988 წლის აგვისტოდან იყო გაეროს ბავშვთა ფონდის (UNICEF) სპეციალური ელჩი.
მოციგურავეს ჟურნალმა „პლეიბოიმ“ ეროტიულ ფოტოსესიაში მონაწილეობის მიღება შესთავაზა, მაგრამ ვიდრე  აქტიური სპორტით იყო დაკავებული, თავს იკავებდა პოპულარული ჟურნალის წინადადებაზე დათანხმებისგან.
სპორტული კარიერის დასრულების შემდეგ კატარინა შემთავაზებას დათანხმდა. ფოტოსესია 1998 წელს შედგა, კალგარის ოლიმპიური თამაშებიდან 10 წლის შემდეგ. ფოტოსესია საკმაოდ წარმატებული იყო. ჟურნალის  ნომერი, რომელშიც კატარინას ნახევრად შიშველი ფოტოები გამოქვეყნდა, მთლიანად გაიყიდა."პლეიბოის" ისტორიაში ეს ტირაჟის სრულად რეალიზაციის მეორე შემთხვევა იყო მერილინ მონროს შემდეგ.
1996 წელს გადაღებულ ფილმში "ყინულის პრინცესა" (ერთობლივი გერმანია - აშშ), მთავარ როლს კატარინა ვიტი ასრულებს, ხოლო 1998 წელს, რეჟისორ ჯონ ფრანკენჰაიმერის ფილმ "რონინში" მან ეპიზოდური როლი შეასრულა (ფილმში ასევე მონაწილეობდნენ ჟან რენო და რობერტ დე ნირო).
პირადი ცხოვრება
კატარინა ვიტი არ არის დაქორწინებული და არ ჰყავს შვილები. 1980-იანი წლების შუა პერიოდში მისი ერთ-ერთი პირველი მეგობარი იყო მუსიკოსი ინგო პოლიცი .ახლა კატარინა ბერლინში ცხოვრობს, სადაც ბინა აქვს. პრესისთვის მიცემულ ინტერვიუში აღნიშნა, რომ მას ცხოვრებაში ბედნიერი სიყვარული და სერიოზული ურთიერთობა ჰქონდა მამაკაცებთან, მაგრამ ქორწინების გამო მას არ შეეძლო დაეთმო კარიერა  და შეეწყვიტა საყვარელი საქმის კეთება.
სქოლიო
კატეგორია:ფიგურული სრიალი კატეგორია:მოციგურავეები ქვეყნის მიხედვით კატეგორია:მოციგურავე ქალები კატეგორია:გერმანელი მოციგურავე ქალები კატეგორია:1984 წლის ზამთრის ოლიმპიური თამაშების მედალოსნები კატეგორია:1988 წლის ზამთრის ოლიმპიური თამაშების ჩემპიონები
ჰონორიუსი
მინი|დასავლეთ რომის იმპერატორი ჰონორიუსი, ჟან პოლ ლორანი (1880). ჰონორიუსი გახდა ავგუსტუსი 393 წლის, 23 იანვარს, რვა წლის ასაკში ჰონორიუსი (Flavius Honorius Augustus; დ. 9 სექტემბერი, 384 — გ. 15 აგვისტო, 423) — დასავლეთ რომის იმპერიის მმართველი 395–423 წლებში. ჰონორიუსი იყო იმპერატორ თეოდოსიუსის უმცროსი ვაჟი და აღმოსავლეთ რომის იმპერატორ არკადიუსის ძმა. მისი მმართველობის პერიოდი დასავლეთ რომის იმპერიის სწრაფი დაკნინების სტანდარტების მიხედვითაც კი ქაოტური და არასაიმედო იყო. მისი დე-ფაქტო მმართველობის მთავარ საყრდენს მთავარი გენერალი, ფლავიუს სტილიქონი, რომელიც ჯერ მის მეურვეს (ბავშვობისას), ხოლო შემდეგ კი სიმამრს (როდესაც ის სრულწლოვანი გახდა) წარმოადგენდა. სტილიქონის ეს თანამდებობა იმპერიას გარკვეულწილად მაინც უნარჩუნებდა სტაბილურობას, მაგრამ მისი სიკვდილით დასჯის შემდეგ, იმპერია ნგრევის ზღვარზე აღმოჩნდა.
ადრეული მმართველობა
მას შემდეგ რაც კონსული გახდა 2 წლის ასაკში, ჰონორიუსი გამოცხადებული იქნა იმპერატორად (ავგუსტუსად) 393 წლის 23 იანვარს, მამამისის თეოდოსიუს I-ის მიერ. მისი ავგუსტუსად გამოცხადება ნიშნავდა იმას, რომ ის იყო თანამმართველი მამასთან ერთად. როდესაც 395 წლის იანვარში თეოდოსიუსი გარდაიცვალა, ჰონორიუსმა და არკადიუსმა დაიყვეს იმპერია, ასე რომ ჰონორიუსი დასავლეთ რომის იმპერატორი გახდა 10 წლისა. მისი მმართველობის პირველი ეტაპის განმავლობაში ჰონორიუსი დამოკიდებული იყო გენერალ სტილიქონის სამხედრო ხელმძღვანელობაზე, რომელიც თავის დროზე თეოდოსიუსმა დანიშნა ამ პოსტზე. სტილიქონი იყო შერეული სისხლისა, მამით ვანდალი და დედით რომაელი. იმ მიზნით, რომ განემტკიცებინა კავშირი მცირეწლოვან იმპერატორთან, სტილიქონმა ქალიშვილი მარია ცოლად მიათხოვა მას. ჰონორიუსზე დიდი გავლენა ჰქონდათ რომის პაპებს, რომელთაც სურდათ მისი სისუსტე და სიყრმე თავიანთ სასარგებლოდ გამოეყენებინათ. მათ შორის გამოირჩეოდა პაპი ინოკენტ I რომელმაც მოახერხა ის რომ 407 წელს ჰონორიუსს გააგზავნინა წერილი თავის ძმასთან, რომელშიც ის იოანე ოქროპირის გადაყენებას გმობდა. თავდაპირველად ჰონორიუსმა გადაწყვიტა დედაქალაქად მედიოლანუმი (მილანი) გაეხადა, მაგრამ როდესაც ვესტგოთები 401 წელს მეფე ალარიხ I-ის მეთაურობით იტალიაში შემოიჭრნენ, მან დედაქალაქი გადაიტანა ზღვისპირა ქალაქ რავენაში, რომელიც ჭაობების რკალით და ძლიერი ციხესიმაგრეებით იყო დაცული. მიუხედავად იმისა, რომ ახალი დედაქალაქი იოლად დასაცავი იყო, მისი ადგილმდებარეობა არასახარბიელო იყო იმისთვის, რომ რომაელ ჯარისკაცებს ზრდადი რეგულარულობის ბარბაროსული თავდასხმებისგან ცენტრალური იტალიის დაცვა შეძლებოდათ. ისტორიულად მნიშვნელოვანია ის ფაქტი, რომ იმპერატორის რეზიდენცია იყო აქ 476 წელს ბოლო იმპერატორის ტახტიდან ჩამოგდებამდე, რამაც განაპირობა ის რომ რავენა აირჩიეს არა მხოლოდ ოსტგოთების სამეფოს, არამედ ბიზანტიელი ეგზარქების(იუსტინიანე I-ის დაპყრობების შემდეგ) დედაქალაქადაც.
გარდაცვალება
კატეგორია:რომის იმპერატორები კატეგორია:დაბადებული 384 კატეგორია:გარდაცვლილი 423 კატეგორია:ედემით გარდაცვლილები
ლანდშაფტი
მინი|250პქ|ლანდშაფტი მინი|250პქ|ოეჩაინენის ტბა [[შვეიცარია|შვეიცარიის ალპებში, როგორც მაღალდივერსიფიცირებული ლანდშაფტის ტიპური მაგალითი]] ლანდშაფტი (Landschaft „Land“ — მიწა, ხმელეთი, „schaft“ — სახე, იერი) — ტერიტორიის იერ-სახე. ბუნებრივ-გეოგრაფიული კომპლექსი, რომლის ფარგლებში ყველა ძირითადი კომპონენტი: რელიეფი, ჰავა, წყლები, ნიადაგები, მცენარეულობა და ცხოველთა სამყარო იმყოფება რთულ ურთიერთკავშირში, მორგებულია ერთმანეთზე და ქმნის ერთიან, განუყოფელ სისტემას, რომელიც განვითარების ერთგვაროვანი პირობებით ხასიათდება.
რესურსები ინტერნეტში
კატეგორია:ლანდშაფტი კატეგორია:ტოპოგრაფია
პუნში
მარჯვნივ|მინი|250x250პქ|სამხრეთ ბურბონის პუნში პუნში — სასმელების ფართო ასორტიმენტი, როგორც უალკოჰოლო, ისე ალკოჰოლურ სასმელები, რომლებიც ძირითადად შეიცავს ხილს ან ხილის წვენს. სასმელი ინდოეთიდან გაერთიანებულ სამეფოში მეზღვაურებმა და ბრიტანული ოსტინდოეთის კომპანიის თანამშრომლებმა შემოიტანეს. პუნშს ჩვეულებრივ წვეულებებზე მიირთმევენ დიდ, განიერ თასებში, რომლებსაც პუნშის თასებს უწოდებენ.
აშშ–ში, ფედერალური რეგულაციებით, სიტყვა „პუნშს“ აღწერენ როგორც კომერციულ სასმელ პროდუქტს, რომელიც არ შეიცავს ხილს ან ხილის წვენს. ეს ტერმინი გამოიყენება ხელოვნურად არომატიზებული სასმელების ეტიკეტირებისას, ბუნებრივი არომატიზატორებით ან მის გარეშე, რომლებიც არ შეიცავენ ხილის წვენს ან კონცენტრატს მნიშვნელოვანი პროპორციებით. ამრიგად, პროდუქტს, რომელსაც ეწოდება „ხილის პუნში“, შეიძლება საერთოდ არ ჰქონდეს ხილის ინგრედიენტები.
ისტორია
სიტყვა პუნშის წარმოშობა შესაძლოა უკავშირდებოდეს ჰინდის ენაში არსებულ სიტყვას panc (पाँच), რაც ნიშნავს „ხუთი“, როგორც სასმელი რომელიც უმეტესად მზადდებოდა  ხუთი ინგრედიენტისგან: ალკოჰოლი, შაქარი, ლაიმის ან ლიმნის წვენი, წყალი და სანელებლები. ზოგი მიიჩნევს, რომ ეს სიტყვა მომდინარეობს ინგლისური puncheon–დან, რომელიც მოცულობითი აღწერილობა იყო გარკვეული ზომის კასრებისთვის, რომლებიც ხომალდებზე ალკოჰოლის გადასატანად გამოიყენებოდა.
სასმელი ინგლისში ინდოეთიდან XVII საუკუნის დასაწყისში მეზღვაურებმა და ბრიტანეთის ოსტინდოეთის კომპანიის თანამშრომლებმა შეიტანეს. იქიდან იგი გავრცელდა ევროპის სხვა ქვეყნებში. როდესაც დიდი საზოგადოებისთვის მზადდება საერთო ჭრუჭელში, სასმელი უფრო დაბალი ალკოჰოლის შემცველობითაა, ვიდრე ჩვეულებრივი კოქტეილი.
ტერმინი პუნში პირველად ბრიტანეთის დოკუმენტებში დაფიქსირდა 1632 წელს. იმ დროს, უმეტესად პუნში მზადდებოდა ღვინის ან კონიაკის ბაზით. მაგრამ დაახლოებით 1655 წელს იამაიკური რომი ს გამოყენება დაიწყეს და გაჩნდა „თანამედროვე“ პუნში. 1671 წლისთვის დოკუმენტებში მითითებულია პუნშის სახლები.
როდესაც პუნში დაამზადეს ერთი ადამიანისთვის, მას დაუმატეს ალკოჰოლური სასმელი, წყალი და დამატკბობელი, გამოგონების შემდეგ.
ალკოჰოლური
კოლეჯის და უნივერსიტეტის სტუდენტებისათვის წვეულებებზე ხშირია ალკოჰოლური პუნშები. ეს პუნშები ძლიერ ალკოჰოლურია და მზადდება იაფი ინგრედიენტებით.
სქოლიო
კატეგორია:ალკოჰოლური სასმელები კატეგორია:სასმელები
თეირანი-43
„თეირანი-43“ (Тегеран-43) — კინოსტუდიების „მოსფილმის“, „Mediterranee Cinema“-ს და „Pro Dis Film“-ის ერთობლივი ნამუშევარი. რეჟისორები — ალექსანდე ალოვი და ვლადიმერ ნაუმოვი.
ფილმი 1980 წელს გამოვიდა საბჭოთა კინოთეატრების ეკრანებზე. ეს იყო სსრკ, საფრანგეთისა და შვეიცარიის ერთობლივი ნამუშევარი. ფილმში მოქმედება ხდება მოსკოვში, პარიზსა და თეირანში პარალელურად დროის ორ განზომილებაში: 1943 წ. და 70-იან წლებში. თეირანში მოქმედებების გადასაღებად ბაქო გადაიქცა ირანის დედაქალაქად. გადაღებები მიმდინარეობდა იჩერი-შეჰერში და აფშერონზე — კალას სასაფლაოზე. გადაღებებში გამოყენებულია ასევე განი მამედოვის სახლი.
ფილმში აჟღერებული სიმღერა „Une vie d’amour“ („მარადიული სიყვარული“) შარლ აზნავურის შესრულებით, შემდეგში მსოფლიო ჰიტად იქცა. გავრცელდა ასევე სიმღერის რუსული ვარიანტიც.
სიუჟეტი
ფილმში აღწერილია საბჭოთა მზვერავის — ანდრეი ბოროდინის და სპარსული ენის თარჯიმნის, რუსი წარმოშობის ფრანგი ქალის — მარი ლუნის სიყვარულის ისტორია, რომელიც 1943 წელს პოლიტიკური მოვლენების — თეირანში სამი დიდი ქვეყნის (სსრკ, აშშ, დიდი ბრიტანეთი) ლიდერების შეხვედრის ფონზე ვითარდება. მოლაპარაკების წინ თეირანში ჩადის ტერორისტების ჯგუფი, რომელსაც მესამე რეიხის აგენტი შერნერი (ზედმეტ სახელად „ჯალათი“) ხელმძღვანელობს. მათი ჩასვლის ოფიციალური მიზეზი შვეიცარიაში გარდაცვლილი მდიდარი ირანელის დაკრძალვის ცერემონიაა, რომელსაც ვითომ დამკრძალავი ბიუროს აგენტი, სინამდვილეში კი შერნერის მიერ დაქირავებული მკვლელი — მაქს რიშარი უძღვება. ანდრე, რომელიც საიდუმლო აგენტად მიემგზავრება თეირანში, რომ უზრუნველყოს მოლაპარაკებების უსაფრთხოდ ჩატარება, ჟენევის აეროპორტში გაიცნობს მარის. მარისთან ახლოს ყოფნით მაქსსაც უთვალთვალებს და საბოლოოდ მის მზაკვრულ გეგმასაც გაშიფრავს. გარდაცვლილის ადვოკატი ხვდება, რომ ირანელი მოკლეს და თავადაც ჩათრეულია ამ ამბავში. მალე მასაც კლავენ. მარი ტერორისტებს გაექცევა და საფრანგეთში ბრუნდება, სადაც პატარა გოგონა ელოდება.
შერნერს მაქსის გარდა სხვა გეგმაც ჰქონდა, რომელიც ასევე გაიშიფრა. მალე ქალაქში ტერორისტების მასიური დაპატიმრებები იწყება, მაგრამ ორგანიზატორები შერნერი და მაქსი ახერხებენ გაქცევას.
1970-იან წლებში ამ ისტორიისადმი ინტერესი ისევ გაიზრდება, რადგან მაქსი, ერიხ ბეხლერის ფსევდონიმით, გადაწყვეტს აუქციონზე გაიტანოს ძველი წლების კინოქრონიკა (რომელიც დაკარგულად ითვლებოდა) და თავისი მემუარები მაშინდელი მოვლენების შესახებ. ანდრეის, როგორც ომისდროინდელი მოვლენების ცოცხალ მოწმეს, საბჭოთა მხარე ექსპერტად აგზავნის აუქციონზე. გააქტიურდნენ ტერორისტები. იწყება ნადირობა დოკუმენტებზე და იმ წლების ცოცხალ მოწმეებზე: მაქსზე და თარჯიმან მარიზე. მაქსი ხვდება ახალგაზრდა პარიზელ ფრანსუაზას. მას ენდობა, მაგრამ ფრანსუაზა საკუთარ მიზნებს მისდევს და მუშაობს შერნერისთვის. ადვოკატ ლეგრენს მოტყუებით გამოსძალავენ დოკუმენტაციის ნაწილს, აყაჩაღებენ ბანკს, სადაც ინახება დოკუმენტები, იტაცებენ მას და ბოლოს კლავენ მაქსსაც. იღუპება პოლიციის ინსპექტორი ფოშიც, რომელიც მარის დაცვას ცდილობს ტერორისტების თავდასხმისაგან. ანდრე წლების წინ დაკარგულ მარის შეხვდება, მაგრამ ისევ კარგავს მას, ამჯერად სამუდამოდ. ანდრეი ხვდება, რომ იმ ქარცეცხლიანი დღეების ყველა მოწმე და საბუთი განადგურებულია, მხოლოდ მის მეხსიერებაში შემორჩა და საბოლოოდ მოსკოვში ბრუნდება.
დონალდ ტრამპის კაბინეტი
დონალდ ტრამპის კაბინეტი — პირები, რომლებიც შედიან აშშ-ის 45-ე პრეზიდენტის, დონალდ ჯონ ტრამპის მინისტრთა კაბინეტში.
კაბინეტის შემადგენლობა
{| class="wikitable" style="text-align:center" ! colspan=4 style="text-align:center; font-size:100%; color:white; background:#CE2029;"|დონალდ ტრამპის კაბინეტი {{legend|#A9FFA6|სენატის მიერ დამტკიცებული კანდიდატურა}} {{legend|#C0C0C0|კანდიდატურა, რომელსაც სენატის დამტკიცება არ სჭირდება}} {{legend|#ADD8E6|სენატის კომიტეტის მიერ დამტკიცებული კანდიდატურა}} {{legend|#F08080|კანდიდატურა არ დააკმაყოფილა სენატმა (ან მისმა კომიტეტმა), ან მოხდა მისი უკუგახმობა}} {{legend|#FAF0E6|კანდიდატურა ელოდება დამტკიცებას}}
კაბინეტის წევრები
! თანამდებობა ანონსირებულია / დაიკავა თანამდებობა ! კანდიდატურა ! თანამდებობა ანონსირებულია / დაიკავა თანამდებობა ! კანდიდატურა
საზღვაო ქვეითთა კორპუსის გენერალი (გადამდგარი) ჯეიმზ მეტისი
ყოფილი წარმომადგენელი მონტანას პირველი ოლქიდან რაიან ზინკე
ყოფილი გუბერნატორი სონი პერდიუ
როს უილბური
მინისტრის ყოფილი მოადგილე დეივიდ შულკინი
აშშ-ის საზღვაო ძალების გენერალი (გადამდგარი) ჯონ კელი
თანამდებობის პირები კაბინეტის წევრების რანგში
! თანამდებობა ანონსირებულია / თანამდებობა დაიკავა ! კანდიდატურა ! თანამდებობა ანონსირებულია / თანამდებობა დაიკავა ! კანდიდატურა
ადმინისტრატორი ანონსირებულია 2016 წლის 7 დეკემბერს თანამდებობა დაიკავა 2017 წლის 14 თებერვალს
კატეგორია:დონალდ ტრამპის კაბინეტი
Cataulacus satrap
Cataulacus satrap — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Cataulacus-ს გვარიდან. მიეკუთვნება Ponerinae-ს ქვეოჯახს.
სქოლიო
კატეგორია:ჭიანჭველები
.gh
.gh — ზედა დონის ეროვნული დომენი (ccTLD) განასთვის.
რესურსები ინტერნეტში
gh კატეგორია:კომუნიკაციები განაში
Toppdomän
შპიცმაილენი
შპიცმაილენი (Spitzmeilen) — მთა გლარნის ალპებში, შვეიცარიაში. მდებარეობს გლარუსისა და სანქტ-გალენის კანტონების საზღვარზე. აღმართულია შილსტალისა და ზერნფტალის ხეობებს შორის.
რესურსები ინტერნეტში
კატეგორია:ალპები კატეგორია:შვეიცარიის მთები
Cataulacus setosus
Cataulacus setosus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Cataulacus-ს გვარიდან. მიეკუთვნება Ponerinae-ს ქვეოჯახს. .
სქოლიო
კატეგორია:ჭიანჭველები
კოცელიევოს თემი
კოცელიევოს თემი (Коцељева) — თემი სერბეთში, შედის მაჩვანის ოლქში.
თემის მოსახლეობა შეადგენს 14 650 ადამიანს (2007 წლის აღწერის მონაცემები), მოსახლეობის სიმჭიდროვე შეადგენს 57 ადამ./კმ². თემის ფართობი — 257 კმ².
თემის ადმინისტრაციული ცენტრი — ქალაქი კოცელიევა. კოცელიევოს თემი შედგება 17 დასახლებული პუნქტისგან, მათი საშუალო ფართობია 15.1 კმ².
სქოლიო
კატეგორია:სერბეთის თემები
She's a Woman
— ინგლისური როკ-ჯგუფ The Beatles-ის სიმღერა. იგი შეტანილია სინგლში I Feel Fine, რომელიც გამოვიდა 1964 წელს. ცნობილია, რომ კომპოზიციის ჩაწერის დროს პოლ მაკ-კარტნი ვოკალით ცდილობდა ლიტლ რიჩარდის სტილის იმიტირებას.
სქოლიო
კატეგორია:The Beatles-ის სიმღერები კატეგორია:1964 წლის სიმღერები
.gi
.gi — ზედა დონის ეროვნული დომენი (ccTLD) გიბრალტარისთვის.
რესურსები ინტერნეტში
gi კატეგორია:კომუნიკაციები გიბრალტარში
Toppdomän
The Sheik of Araby
The Sheik of Araby — ჰარი ბ. სმითის, ფრენსის უილერის და ტედ სნაიდერის მიერ 1961 წელს დაწერილი სიმღერა. იგი სხვადასხვა დროს სხვადასხვა შემსრულებლის მიერ ჩაიწერა.
ჯგუფ The Beatles-ის მიერ ასევე ჩაწერილი იქნა სიმღერის საკუთარი ვერსია, რომელიც 1995 წელს საარქივო ჩანაწერების ალბომზე Anthology 1 გამოიცა.
სქოლიო
კატეგორია:The Beatles-ის სიმღერები კატეგორია:1961 წლის სიმღერები
Cataulacus silvestrii
Cataulacus silvestrii — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Cataulacus-ს გვარიდან. მიეკუთვნება Ponerinae-ს ქვეოჯახს. .
სქოლიო
კატეგორია:ჭიანჭველები
ცენტონი (პოეზია)
ცენტონი (cento — ნაკუწებისგან შეკერილი ტანსაცმელი ანდა საბანი) — ერთი ან რამდენიმე პოეტის ცნობილი ტაეპებით შედგენილი ლექსი. ცენტონი ცნობილი იყო ჯერ კიდევ ანტიკური საბერძნეთში (მაგ., ავსონიუსის „საქორწილო ცენტონი“, რომელიც შედგენილია ვერგილიუსის სხვადასხვა ტაეპებით). ახალი დროის ლიტერატურაში ცენტონი თავშესაქცევ პოეტურ თამაშად აღიქმება. ქართულ პოეზიაში ცენტონი არ დასტურდება.
ლიტერატურა
კატეგორია:ლექსთწყობა
ჰაიბერი-ენდ-ისლინგტონი (სადგური)
ჰაიბერი-ენდ-ისლინგტონი (Highbury & Islington) — ნეიშენალ რეილის, ლონდონ ოვერგრაუნდის და ლონდონის მეტროპოლიტენის ერთ-ერთი სადგური, რომელიც ლონდონის ისლინგტონის რაიონში მდებარეობს. სადგურს ხშირად უბრალოდ ჰაიბერის უწოდებენ. ჰაიბერი-ენდ-ისლინგტონი დიდ ბრიტანეთში მე-13 ადგილზეა ყველაზე დატვირთულ სადგურებს შორის. მოქცეულია Travelcard Zone 2-ის ზონაში.
სქოლიო
კატეგორია:ვიქტორიას ხაზის სადგურები კატეგორია:ლონდონ ოვერგრაუნდის სადგურები
ალეხანდრო ლანუსე
ალეხანდრო აგუსტინ ლანუსე ხელი (Alejandro Agustín Lanusse Gelly; დ. 28 აგვისტო, 1918, ბუენოს-აირესი, არგენტინა — გ. 26 აგვისტო, 1996, ბუენოს-აირესი, არგენტინა) — არგენტინელი პოლიტიკოსი. არგენტინის დე-ფაქტო პრეზიდენტი  1971–1973 წწ. 1973 წელს დანიშნა საპრეზიდენტო არჩევნები, რომელშიც გაიმარჯვა ექტორ ხოსე კამპორამ.
სქოლიო
კატეგორია:არგენტინის პრეზიდენტები კატეგორია:არგენტინელი პოლიტიკოსები კატეგორია:დაბადებული 28 აგვისტო კატეგორია:დაბადებული 1918 კატეგორია:გარდაცვლილი 26 აგვისტო კატეგორია:გარდაცვლილი 1996
ცელულოზა
thumb ცელულოზა (ფრ. cellulose ლათ. cellula-დან «უჯრედი, უჯრედისი») — უჯრედისი [С6Н7О2(OH)3]n, პოლისაქარიდი; მცენარეული უჯრედის გარსის ძირითადი შემადგენელი ნაწილი, რომელიც სიმტკიცესა და ელასტიკურობას სძენს მცენარის ქსოვილებს. ცელულოზა ყველაზე უფრო გავრცელებული ბიოპოლიმერია. მაგ: ბამბის თესლის ბოჭკოებში 95-98% ცელულოზაა, ლაფნის მცენარეების ღეროებში 60-90 %, მერქანში — 40 %, მწვანე ფოთლებში, ბალახში — 10-25%. ცელულოზა აღმოჩენილია აგრეთვე ზოგიერთ უმდაბლეს უხერხემლო ცხოველში. ორგანიზმის ნივთიერებათა ცვლაში ცელულოზა თითქმის არ მონაწილეობს. ცელულოზა თეთრი ბოჭკოვანი მასალაა (40-50 მმ-დე სიგრძის), სიმკვრივე 1520-1540 კგ|მ³, წყალსა და ორგანულ გამხსნელებში არ იხსნება. ცელულოზის მაკრომოლეკულა D-გლუკოზის რგოლებისგანაა შემდგარი. ცელულოზის ნაწარმები (მაგ: აცეტილცელულოზა, ნიტროცელულოზა და სხვ.) მნიშვნელოვანი ტექნიკური პროდუქტებია. ცელულოზისგან ამზადებენ ქაღალდს, აფსკებს (ცელოფნის პარკებს), პლასტმასებსა და ლაქებს. ცელულოზის ბუნებრივსა და ხელოვნურ ბოჭკოებს ფართოდ იყენებენ საფეიქრო მრეწველობაში.
ლიტერატურა
კატეგორია:პოლისაქარიდები კატეგორია:ბიოპოლიმერები კატეგორია:ცელულოზა კატეგორია:საკვები დანამატები
Falling into You
Falling into You — მომღერალ სელინ დიონის 1996 წლის სტუდიური ალბომი. იგი გამოვიდა 1996 წლის 8 მარტს, ლეიბლზე Epic. მასში შეტანილია მომღერლის დღეისათვის რამდენიმე ცნობილი ჰიტ-სინგლი, მათ შორის - It's All Coming Back to Me Now და All by Myself,
ყველა დროის ჩარტები
შენიშვნა: ამ ცხრილში მოცემულია მხოლოდ 200-ეულის სათავეებში შესული ალბომები
სქოლიო
კატეგორია:Epic Records-ის ალბომები კატეგორია:1996 წლის ალბომები კატეგორია:სელინ დიონის ალბომები
.gl
.gl — ზედა დონის ეროვნული დომენი (ccTLD) გრენლანდიისთვის.
რესურსები ინტერნეტში
gl კატეგორია:გრენლანდია
Toppdomän
ცენტრალური ინდოეთის ქედი
ცენტრალური ინდოეთის ქედი — შუაოკეანური ქედი ინდოეთის ოკეანეში, სამხრეთ ტროპიკსა და ამსტერდამის კუნძულებს შორის. სიგრძე დაახლოებით 2000 კმ, სიგანე 600-900 კმ. ოკეანის ფსკერიდან აღმართულია 1000-1500 მეტრზე, სიღრმე ქედის თავამდე 3000 მეტრზე ნაკლებია. ქედის ღერძულ ნაწილში მდებარე რიფტული ხეობის მაქსიმალური სიღრმეა 4245 მ. ამსტერდამისა და სენ-პოლის კუნძულები ამსტერდამის პლატოზე აღმართული წყალქვეშა მთების მწვერვალებია. ფსკერი აგებულია ფორამინიფერებიანი ლამით.
ლიტერატურა
კატეგორია:ინდოეთის ოკეანე
ბიუციშტოკი
ბიუციშტოკი (Bützistock) — მთა გლარნის ალპებში, შვეიცარიაში. მდებარეობს ქვეყნის აღმოსავლეთ ნაწილში, გლარუსისა და სანქტ-გალენის კანტონების საზღვარზე. უახლოესი დასახლებაა სამხრეთით მდებარე ენგის მუნიციპალიტეტი.